open-index/open-wikipedia-markdown huggingface dataset:
தூ. க. சுப்ரமணியம்

**தூ. க. சுப்ரமணியம்** (*T. K. Subramaniam*) எனும் தூக்கநாயக்கன்பாளையம் கருப்பண்ணன் சுப்பிரமணியம் என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் ஈரோடு மாவட்டம் தூக்கநாயக்கன்பாளையத்தினைச் சேர்ந்தவர். இவர் கோபிச்செட்டிபாளையம் வைரவிழா உயர்நிலைப் பள்ளி, கோயம்புத்தூர் ஒன்றிய உயர்நிலைப் பள்ளியில் கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் சத்தியமங்கலம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:1941 பிறப்புகள்
பகுப்பு: திராவிட முன்னேற்றக் கழக அரசியல்வாதிகள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
வெள்ளீயம் ஐதரைடு

**வெள்ளீயம் ஐதரைடு** (*Tin  hydride*) என்பது  SnH4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேரமமாகும். சிடானேன் என்ற பெயராலும் இச்சேர்மம் அறியப்படுகிறது. இது நிறமற்ற வாயுவாகும். மீத்தேன் வாயுவின் வெள்ளீயம் ஒப்புமையாகவும் உள்ளது. SnCl<sub>4</sub> மற்றும் [LiAlH<sub>4</sub>] ஆகியவற்றை வினை புரியச் செய்து வெள்ளீயம் ஐதரைடை தயாரிக்க முடியும்.

:SnCl4 + Li[AlH4] → SnH4 + LiCl + AlCl3

அறை வெப்பநிலையில் வெள்ளீயம் ஐதரைடு மெதுவாக சிதைவடைந்து வெள்ளீயம் உலோகமாகவும் ஐதரசனாகவும் மாறுகிறது. காற்றோடு தொடர்பு கொள்ளும்போது தீப்பற்றுகிறது.

வெள்ளீயம் ஐதரைடு  சேர்மத்தின் மாறுபாடுகள் அதிக நச்சுத்தன்மை கொண்டவையாகவும் வாயு நிலையிலும் காணப்படுகின்றன. கனிம உலோக ஐதரைடுகள்  குழு 14 ஐதரைடுகளாகக் காணப்படுகின்றன. 

## மேற்கோள்கள்

பகுப்பு:வெள்ளீய(IV) சேர்மங்கள்
பகுப்பு:உலோக ஐதரைடுகள்
பகுப்பு:ஒடுக்கிகள்
பி. எம். தாஜ்

**பி.எம். தாஜ்** (*P. M. Taj*) என்று பிரபலமாக அழைக்கப்படும் **புதியற மாளியேக்கல் தாஜ்**  (3 சனவரி 1956 - 29 சூலை 1990) என்பவர் மலையாள நாடக ஆசிரியர், படைப்பு எழுத்தாளர், நடிகர், திரைக்கதை ஆசிரியர், இயக்குநர் ஆவார். தாஜ் தனது குறுகிய வாழ்நாளில் பல நாடகங்களை எழுதியுள்ளார். மேலும் முற்போக்கு மலையாள எழுத்தாளர் செருகாடுவின் நினைவாக நிறுவப்பட்ட *சக்தி விருதையும்* , கேரள சங்கீத நாடக அகாதமி விருதை இரண்டு முறையும் பெற்றுள்ளார்.

## தேர்ந்தெடுக்கப்பட்ட படைப்புகள்
இவர் “ *குடுக்க அதவா விசக்குன்னவன்றெ வேதாந்தம்*, *கனலாட்டம்*, *ராவுண்ணி*, *பாவத்தான் நாடு*, *பெரும்பாற*, *மேரி லாரன்ஸ்*, *தலஸ்தானத்துனின் ஒரு வார்த்தையுமில்ல*, *குருகன் குஞ்சம்மாண்டே வால்*, *பெரும்கள்ளன்*, *சாவஹி பிரியத்தம்*, *மரணம்*, *பிரியத்தம்*, *அம்பலகால்ல*, *உத்திரம் திருநல்லிண்டே கல்பனா போல்*, *என்றும் என்னும் பிரியபெத்த அம்மா*,  *அக்ரஹாரம்* போன்ற நாடகங்களை எழுதியுள்ளார்.

### திரைப்படங்கள்

* உயரும் ஞான் நாடாகெ (1985)
* ஆதம் சித்திர சோதி (1986)
* குருக்கன் ராஜாவாய் (1987)
* பி.சி. 369 (1987)
* ஞான் பிறன்னா நாட்டில் (1985)
* பாலி (1991)

## விருதுகளும் அங்கீகாரங்களும்

* *பசியுள்ள மனிதனின் நற்செய்தி குடுக்கா* படத்திற்காக 1982ல் கேரள சங்கீத நாடக அகாதமி விருது
* 1983 இல் *குடுக்க ஆதவ விசக்குன்னவண்டே வேதாந்தம்*காக *[[செருகாடு விருது]]* 
* 1983ல் *அகிலேந்தியா நாடக விருது*
* *பாவதன் நாடிற்காக* 1989ல் கேரள சங்கீத நாடக அகாதமி விருது
* கோழிக்கோடு பல்கலைக்கழகம் 1990 ஆம் ஆண்டு *பெரும்பராவை* குறிப்புப் புத்தகமாக ஏற்றுக்கொண்டது.
* கேரளப் பல்கலைக்கழகம் 2011 ஆம் ஆண்டு *பசியுள்ள மனிதனின் நற்செய்தியை குறிப்புப் புத்தகமாக ஏற்றுக்கொண்டது.*

## மேற்கோள்கள்

பகுப்பு:1990 இறப்புகள்
பகுப்பு:1956 பிறப்புகள்
பகுப்பு:மலையாள எழுத்தாளர்கள்
பகுப்பு:கோழிக்கோடு மாவட்ட மக்கள்
எப்சோமேண்டிசு

**எப்சோமாண்டிசு** (*Epsomantis*) என்பது புதிதாகத் தோற்றுவிக்கப்பட்ட *நானோமண்டிடே* குடும்பத்தில் உள்ள பேரினமாகும். இப்பேரினத்தின் கீழ் ஒரே ஒரு சிற்றினம் மட்டுமே வகைப்படுத்தப்பட்டுள்ளது. இது *எப்சோமாண்டிசு டார்ட்ரிகாய்ட்சு* என்ற ஒற்றை சிற்றினத்தால் குறிப்பிடப்படுகிறது.

## பரவல்
எப்சோமாண்டிசு டார்ட்ரிகாய்ட்சு சாவகம் தீவின் பிரித்தானிய வடக்கு போர்னியோ பகுதியில் காணப்படுகிறது.

## மேற்கோள்கள்

பகுப்பு:கும்பிடுபூச்சிகள்
பகுப்பு:கணுக்காலி பேரினங்கள்
நரசராவ்பேட்டை வருவாய்க் கோட்டம்

**நரசராவ்பேட்டை வருவாய்க் கோட்டம்** (*Narasaraopet revenue division*) என்பது இந்திய மாநிலமான ஆந்திரப் பிரதேசத்தின் பாலநாடு  மாவட்டத்தில் உள்ள ஒரு நிர்வாகப் பிரிவாகும். இக்கோட்டம் 9 மண்டலங்களைக் கொண்டுள்ளது. குராசாலா வருவாய் கோட்டம், சட்டெனப்பள்ளி வருவாய் கோட்டம் ஆகியவற்றுடன் சேர்த்து பாலநாடு மாவட்டத்தில் உள்ள மூன்று வருவாய் பிரிவுகளில் இதுவும் ஒன்றாகும். நரசராவ்பேட்டை ந்கரம் நரசராவ்பேட்டை வருவாய்க் கோட்டத்தின் தலைமையாகச் செயபடுகிறது. 

## நிர்வாகம்
நரசராவ்பேட்டை வருவாய்க் கோட்டத்தில் இடம்பெற்றுள்ள 9 மண்டலங்கள்:

## மேற்கோள்கள்

பகுப்பு:குண்டூர் மாவட்ட வருவாய் கோட்டங்கள்
ஆம்பிவியா

***ஆம்பிவியா*** (*Ambivia*')**' என்பது *அக்ரோமண்டினே* துணைக்குடும்ப, அக்ரோமண்டினி பழங்குடியினைச் சேர்ந்த கும்பிடுபூச்சி பேரினமாகும். இந்தப் பேரினத்தின் சிற்றினங்கள் இந்தோசீனாவின் பகுதிகளில் காணப்படுகின்றன.

## சிற்றினங்கள்
*மண்டோடியா இனங்கள் கோப்பு*  பட்டியல்கள்:

* *ஆம்பிவியா பரபோபா* வாங், 1993
* *ஆம்பிவியா போபா* இசுடால், 1877 (மாதிரி இனம்)

## மேற்கோள்கள்

## வெளியிணைப்புகள்

பகுப்பு:கும்பிடுபூச்சிகள்
பகுப்பு:கணுக்காலி பேரினங்கள்
அக்ரோமேண்டிசு இண்டிகா

***அக்ரோமாண்டிசு இண்டிகா***, என்பது கைமனோபோடிடே குடும்பத்தினைச் சார்ந்த *அக்ரோமேண்டிசு* பேரினத்திலுள்ள கும்பிடுபூச்சி சிற்றினம் ஆகும். இது பொதுவாக **பர்மிய கும்பிடுபூச்சி** என அழைக்கப்படுகிறது. *அ. இண்டிகா*, மியான்மரிலும் இந்தோசீனாவின் பிற இடங்களிலும் காணப்படுகிறது.

## மேற்கோள்கள்

பகுப்பு:கும்பிடுபூச்சிகள்
பகுப்பு:அக்ரோமேண்டிசு
பேல்தௌர் சட்டமன்றத் தொகுதி

**பேல்தௌர் சட்டமன்றத் தொகுதி** *(Beldaur Assembly Constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது ககரியா மாவட்டத்தில் அமைந்துள்ளது. பேல்தௌர், ககஃ‌டியா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2020

## மேற்கோள்கள்

பகுப்பு:பீகாரின் சட்டமன்றத் தொகுதிகள்
காமோஸ்

**காமோஸ்** (*Kamose*), இரண்டாம் இடைநிலைக் காலத்தின் போது பண்டைய எகிப்தை ஆண்ட 17ஆம் வம்சத்தின் இறுதி மன்னர் ஆவார். இவர் மேல் எகிப்தின் தீபை நகரத்தை தலைநகராகக் கொண்டு மேல் எகிப்தை ஆண்டவர். மன்னர் காமோஸ் மேல் எகிப்தை 3 முதல் 5 ஆண்டுகள் வரை ஆட்சி செய்ததாக வரலாற்று அறிஞர்கள் கருதுகின்றனர். 
இவரின் தந்தை செக்கனென்ரே தாவோ மற்றும் சகோதரர்  முதலாம் அக்மோஸ் என்பவர் 18ஆம் வம்சத்தை நிறுவியர் ஆவார்.

மன்னர் காமோஸ் ஆட்சிக் காலத்தில் கீழ் எகிப்தையும், சினாய் தீபகற்பத்தையும் கைப்பற்றி ஆண்ட பிலிஸ்தியர்கள் எனும் ஐக்சோஸ் வம்சத்தினரை போரிட்டு விரட்டி அடித்து கீழ் எகிப்து மற்றும் சினாய் தீபகற்பத்தை எகிப்துடன் இணைத்தார்.

பார்வோன் காமோஸ் குஷ் இராச்சியத்தின் மீது படையெடுத்து வென்றார்.
## மேற்கோள்கள்

## உசாத்துணை

*Gardiner, Sir Alan. *Egypt of the Pharaohs*. Oxford: University Press, 1964, 1961.
*Montet, Pierre. *Eternal Egypt*, translated from the French by Doreen Weightman. London, 1964
*Pritchard, James B. (Editor). *Ancient Near Eastern Texts Relating to the Old Testament* (3rd edition). Princeton, 1969.
*Redford, Donald B. *History and Chronology of the Eighteenth Dynasty of Egypt: Seven Studies*. Toronto, 1967.
*Ryholt, Kim SB, *The Political Situation in Egypt during the Second Intermediate Period (Carsten Niebuhr Institute Publications*, Copenhagen, (Museum Tusculanum Press:1997)  
*Simpson, William Kelly (Editor). *The Literature of Ancient Egypt: An Anthology of Stories, Instructions, Stelae, Autobiographies, and Poetry* (3rd edition). New Haven, 2003, pp.&nbsp;345–50 (translation of the Kamose texts).

பகுப்பு:எகிப்திய மன்னர்கள்
பகுப்பு:எகிப்தின் பதினேழாம் வம்சம்
குண்டூர் வருவாய்க் கோட்டம்

**குண்டூர் வருவாய்க் கோட்டம்** (*Guntur revenue division*) என்பது இந்திய மாநிலமான ஆந்திரப் பிரதேசத்தின் குண்டூர் மாவட்டத்தில் உள்ள ஒரு நிர்வாகப் பிரிவாகும். இக்கோட்டம் 10 மண்டலங்களைக் கொண்டுள்ளது. தெனாலியுடன் சேர்த்து மாவட்டத்தில் உள்ள இரண்டு வருவாய் பிரிவுகளில் இதுவும் ஒன்றாகும். குண்டூர் நகரம் குண்டூர் வருவாய்க் கோட்டத்தின் தலைமையகமாகச் செயல்படுகிறது.

## நிர்வாகம்
குண்டூர் வருவாய்க் கோட்டத்தில் இடம்பெற்றுள்ள 10 மண்டலங்கள்:

## மேற்கோள்கள்

பகுப்பு:குண்டூர் மாவட்ட வருவாய் கோட்டங்கள்
தெனாலி வருவாய்க் கோட்டம்

**தெனாலி வருவாய்க் கோட்டம்** (*Tenali revenue division*) என்பது இந்திய மாநிலமான ஆந்திரப் பிரதேசத்தின் குண்டூர் மாவட்டத்தில் உள்ள ஒரு நிர்வாகப் பிரிவாகும். இக்கோட்டம் 8 மண்டலங்களைக் கொண்டுள்ளது. குண்டூருடன் சேர்த்து மாவட்டத்தில் உள்ள இரண்டு வருவாய் பிரிவுகளில் இதுவும் ஒன்றாகும். தெனாலி நகரம் தெனாலி வருவாய்க் கோட்டத்தின் தலைமையகமாகச் செயல்படுகிறது.

## நிர்வாகம்
தெனாலி வருவாய்க் கோட்டத்தில் இடம்பெற்றுள்ள 8 மண்டலங்கள்:

## மேற்கோள்கள்

பகுப்பு:குண்டூர் மாவட்ட வருவாய் கோட்டங்கள்
பி. வி. கே. பனயால்

**பி. வி. கே. பனயால்** (*P. V. K. Panayal*) என்ற புனைபெயரில் எழுதும் **பி. வி. குஞ்ஞிக்கண்ணன்** என்பவர் கேரளத்தைச் சேர்ந்த மலையாள எழுத்தாளரும் நாடக ஆசிரியரும் ஆவார்.

## வாழ்க்கை வரலாறு
பி. வி. குஞ்ஞிகண்ணன் காசர்கோடு மாவட்டத்தில் உள்ள பனயல் கிராமத்தில் 1949 ஆம் ஆண்டு பிறந்தார். 17 வயதில், தச்சங்காட் இளைஞர் கலைச் சங்கத்திற்காக நாடகங்களை எழுதத் தொடங்கினார். இரண்டு மணி நேர ஓரங்க நாடகமான *அவசன ரங்கம்* (பொருள்: கடைசிக் காட்சி) ஒரு குறிப்பிடத்தக்க திருப்புமுனையாக அமைந்தது. பனயாலின் *செறிய மரம் வலிய மரம்* (பொருள்: சிறிய மரம் பெரிய மரம்) பல இடங்களில் மேடைகண்ட நாடகமாகும். தெலுங்கானா போராட்டத்தின் பின்னணியில் எழுதப்பட்ட இவரது புதினமான *சூர்யாபேட்* நாடகமானது கண்ணூர் சங்க சேதனா நாடகக் குழுவால் நாடகமாக்கப்பட்டது. ஒரு வருடத்திற்குள், அந்த நாடகம் 400 மேடைகளில் ஏறியது. ஷாஜி என். கருண் இயக்கிய வாழ்க்கை வரலாற்றுப் படமான ஏ.கே.ஜி., படத்திற்கு பனயால் திரைக்கதை, உரையாடல் எழுதினார்.

இவர் புரோகமண கலா சாகித்ய சங்கத்தின் (முற்போக்கு கலை இலக்கிய சங்கம்) காசர்கோடு மாவட்டத் தலைவராக இருந்தார். அரசுப் பள்ளியில் ஆசிரியராக தனது பணியைத் தொடங்கிய இவர், அஜனூர் எல்பி பள்ளியில் தலைமை ஆசிரியராகப் பணியாற்றி ஓய்வு பெற்றார். இவர் கேரளச் சாகித்திய அகாதமி, கேரள சங்கீத நாடக அகாதமி, கேரள நாட்டுப்புற அகாதமி ஆகியவற்றின் உறுப்பினராக இருந்தார். இவர் தற்போது சாகித்ய பிரவர்த்தக சககாரண சங்கத்தின் செயற்குழு உறுப்பினராகவும், கிரந்தசாலா சங்கத்தின் செயற்குழு உறுப்பினராகவும், *கிரந்தலோகம்* இதழின் ஆசிரியராகவும் பணியாற்றுகிறார். பனயால் இப்போது காராகுழி, பெல்லிகோத், காஞ்சங்காட்டில் வசிக்கிறார்.

## குடும்பம்
இவருக்கு சாவித்ரி என்ற மனைவி உண்டு. இந்த இணையருக்கு சந்தோஷ், சௌமியா என்ற இரண்டு குழந்தைகள் உள்ளனர்.

## குறிப்பிடத்தக்க படைப்புகள்

* *தலமுறகளுடெ பாரம்* (புதினம்)
* *சூரியப்பேட்டை* (புதினம்) 
* *கனிஜம்* ( கயூர் கிளர்ச்சியின் பின்னணியில் எழுதப்பட்ட புதினம்) 
* *ஆடுகலா* (புதினம், )
* *அச்சன்* (கதை தொகுப்பு, )
* *அடித்தட்டிலெ ஆரவங்ஙள்* (சிறுகதைத் தொகுப்பு) 
* *ஏ.கே.ஜி* (திரைக்கதை, )

## விருதுகளும் கௌரவங்களும்
இவருடைய *தலமுறகளுடெ பாரம்* (தலைமுறைச் சுமை) என்ற புதினம் செருகாடு விருதைப் பெற்றது.  *சூர்யாபேட்* புதினம் அபுதாபி சக்தி விருதைப் பெற்றது. சமஸ்தா கேரள சாகித்ய பரிஷத்தின் மாநில நாடகப் போட்டியில் இவர் எழுதி நடித்த *"மேன்"* நாடகம் எழுத்துக்கான பரிசைப் பெற்றது. இவரது நாடகங்கள் புரோகமன கலா சாகித்ய சங்கத்தின் விருதையும் பெற்றுள்ளன. 2009 ஆம் ஆண்டு மலையாள இலக்கியத் துறையில் ஒட்டுமொத்த பங்களிப்புக்காக கேரள சாகித்ய அகாதமி விருதைப் பெற்றார். நாடகக் கலைத் துறையில் அவரது சிறந்த பங்களிப்புகளுக்காக 2020 ஆம் ஆண்டு கேரள சங்கீத நாடக அகாடமி *குருபூஜா விருதைப்* பெற்றார்.

## மேற்கோள்கள்

பகுப்பு:வாழும் மக்கள்
பகுப்பு:காசர்கோடு மாவட்ட மக்கள்
பகுப்பு:1949 பிறப்புகள்
பகுப்பு:மலையாள எழுத்தாளர்கள்
அபய் சோத்புர்கர்

**அபய் சோத்புர்கர்** *(Abhay Jodhpurkar)* (பிறப்பு 1991) மத்தியப் பிரதேசத்தில் பிறந்த ஒரு இந்திய பாடகர் ஆவார். 2012 ஆம் ஆண்டில் கன்னட திரைப்படமான *காட் ஃபாதர்* மூலம் பின்னணிப் பாடகராக அறிமுகமானார். 2018 ஆம் ஆண்டில், அவர் *ஜீரோ* திரைப்படத்திற்காக "*மேரே நாம் து*" என்ற பாடலைப் பாடினார். *[[கடல் (திரைப்படம்)|கடல்]]* என்ற தமிழ் திரைப்படத்தில் ஹரிணியுடன் இணைந்து பாடிய "*மூங்கில் தோட்டம்*" என்ற பாடல் மற்றும் *[[இரங்கிதரங்கா|ரங்கி தரங்கா]]* என்ற கன்னட திரைப்படத்தில் ஹரிணியுடன் இணைந்து பாடிய *இ சஞ்ஜே ஏகெ ஜருதிடே* என்ற  பாடலை பாடியதன் மூலம் இவர் மிகவும் பிரபலமானார்.

## மேற்கோள்கள்

பகுப்பு:தமிழ்த் திரைப்படப் பின்னணிப் பாடகர்கள்
பூர்ணிமா சதீசு

**பூர்ணிமா சதீசு** *(Poornima Sathish)* என்பவர் ஒரு இந்திய பின்னணி பாடகர் ஆவார். இவர் *[[ரம்மி (2014 திரைப்படம்)|ரம்மி]]* என்ற திரைப்படத்தில் *அடியே என்ன இராகம்* என்ற பாடலை பாடியதன் மூலம் பிரபலமாக அறியப்படுகிறார். இவர் ஒரு கர்நாடக இசைப் பாடகியாவார்.

## தொழில்
பூர்ணிமா ஒரு பின்னணி பாடகர் ஆவார்.
## திரைப்படம்

## மேற்கோள்கள்
பகுப்பு:தமிழ்த் திரைப்படப் பின்னணிப் பாடகர்கள்
ந. சேதுரகுநாதன்

**ந. சேதுரகுநாதன்** (11 நவம்பர் 1917 - 26 மார்ச் 1996) என்பவர் தமிழ்நாட்டைச் சேர்ந்த தமிழறிஞர், விரிவுரையாளர், உரையாசிரியர், எழுத்தாளர் ஆவார்.

## வாழ்கை வரலாறு
சேதுரகுநாதன் தமிழ்நாட்டின், தென்காசியை அடுத்த மங்களபுரம் அச்சம்பட்டியில் 1914 நவம்பர் 11 (கார்த்திகை 1 ) அன்று நல்ல முத்துப்பிள்ளை, சிவஞானம் இணையருக்கு விவசாயக் குடும்பத்தில் மகனாகப் பிறந்தார். இளமையில் முழுநேரம் வேளாண் பணியில் ஈடுபட்ட இவர் சிலகாலம் இலங்கை சென்று துணி வணிகர்களிடம் வேலை செய்தார்.

மூன்றாம் வகுப்புவரை மட்டுமே படித்த சேதுரகுநாதன் தமிழார்வத்தில் தனியாகவே தமிழ் பயின்றார். பின்னர் நேரடியாகவே வித்வான் தேர்வின் முதனிலை எழுதி தேர்ச்சிப் பெற்றார். பின்னர் திருவையாறு செந்தமிழ்க் கல்லூரியில் சேர்ந்து படித்து தமிழ் வித்வான் பட்டம் பெற்றார்.

பின்னர் திருநெல்வேலி மந்திரமூர்த்தி உயர் நிலைப் பள்ளியில் தமிழாசிரியராக பணிக்குச் சேர்ந்தார். பின்னர் திருநெல்வேலி ம.தி.தா. இந்துக் கல்லூரியில் விரிவுரையாளராக பொறுப்பேற்றார். அங்கு இவரது மாணாக்கர்களில் குறிப்பிடத்தக்கவர் ச. வே. சுப்பிரமணியன் ஆவார். பின்னர் விருதுநகர் செந்தில் குமார நாடார் கல்லூரியின் நிருவாக இவரை அழைத்து தமிழ்த் துறையின் தலைவராக்கியது. 

1975 இல் பணி ஓய்வு பெற்ற பிறகு, மதுரைக் காமராசர் பல்கலைக் கழக மானியக் குழுவின் ஆய்வுத் திட்டதில் மூன்று ஆண்டுகள் பணியாற்றினார். 

## எழுத்துப் பணிகள்

### எழுதிய நூல்கள்
* போரில்லா ஓர் உலகம் (வெண்பாவால் எழுதப்பட்ட நூல்)

### உரை எழுதிய நூல்கள்
* முத்தொள்ளாயிரம்
* முக்கூடற்பள்ளு
* யூகிமுனிவர் பிடிவாதம் (சித்த மருத்துவ நூல், காமராசர் பல்கலைக்கழக வெளியீடு)
* யூகிமுடிவர் வாத வைத்திய உலா (சித்த மருத்துவ நூல், காமராசர் பல்கலைக்கழக வெளியீடு)

## மேற்கோள்கள்

பகுப்பு:1917 பிறப்புகள்
பகுப்பு:1996 இறப்புகள்
பகுப்பு:உரையாசிரியர்கள்
பகுப்பு:தென்காசி மாவட்ட மக்கள்
பகுப்பு:தமிழறிஞர்கள்
அக்ரோமேண்டிசு ஆசுட்ரேலிசு

***அக்ரோமாண்டிசு ஆசுட்ரேலிசு*** (*Acromantis australis*), என்பது கைமனோபோடிடே குடும்பத்தினைச் சார்ந்த *அக்ரோமேண்டிசு* பேரினத்திலுள்ள கும்பிடுபூச்சி சிற்றினம் ஆகும். இது பொதுவாக **தீவு கும்பிடுபூச்சி** என அழைக்கப்படுகிறது. *அ. ஆசுட்ரேலிசு*, ஆத்திரேலியாவின், அரு தீவுகள், நியூ கினியா, ரூன் ஆகியவற்றில் காணப்படுகிறது.

## மேற்கோள்கள்

பகுப்பு:கும்பிடுபூச்சிகள்
பகுப்பு:அக்ரோமேண்டிசு
அக்ரோமேண்டிசு பார்மோசனா

***அக்ரோமாண்டிசு பார்மோசனா*** (*Acromantis formosana*), என்பது கைமனோபோடிடே குடும்பத்தினைச் சார்ந்த *அக்ரோமேண்டிசு* பேரினத்திலுள்ள கும்பிடுபூச்சி சிற்றினம் ஆகும். இது பொதுவாக **தைவான் மலர் கும்பிடுபூச்சி** என அழைக்கப்படுகிறது. *அ. பார்மோசனா* தைவானில் மட்டுமே காணப்படுகிறது.

## விளக்கம்
மற்ற மலர் கும்பிடுபூச்சிகளைப் போல் பெண், ஆணை விட பெரியது. இளம் உயிரிகளின் அடிவயிற்றில் விளிம்பு, சுழல் நீட்டிப்புகளுடன் நடுவிலிருந்து அடர் பழுப்பு நிறத்தில் காணப்படும். இறந்த இலைகளுடன் சிறந்த உருமறைப்பை கொண்டுள்ளது. முதிர்ச்சியடைந்த பூச்சி நீண்ட குறுகிய மார்பு, பச்சை இறக்கைகளுடன் உள்ளன. பெண் பூச்சிகள் பெரும்பாலும் 3.5 செமீ நீளம் வரை வளரக்கூடியன. அதே சமயம் ஆண் பூச்சிகள் பெரும்பாலும் 3 செ.மீ. நீளத்தை அடையலாம். முட்டைத் தொகுதியிலிருந்து பொரித்து வெளிவரும் போது இளம் உயிரிகள் 6 மி.மீ. நீளத்தில் மிகவும் சிறியதாக இருக்கின்றன. 

## மேற்கோள்கள்

பகுப்பு:கும்பிடுபூச்சிகள்
பகுப்பு:அக்ரோமேண்டிசு
அக்ரோமேண்டிசு தையகா

***அக்ரோமாண்டிசு தையகா*** (*Acromantis dyaka*), என்பது கைமனோபோடிடே குடும்பத்தினைச் சார்ந்த *அக்ரோமேண்டிசு* பேரினத்திலுள்ள கும்பிடுபூச்சி சிற்றினம் ஆகும். *அ. தையகா*, போர்னியோ, தீவுகளில் காணப்படுகிறது.

## மேற்கோள்கள்

பகுப்பு:கும்பிடுபூச்சிகள்
பகுப்பு:அக்ரோமேண்டிசு
அக்ரோமேண்டிசு எலிகன்சு

***அக்ரோமாண்டிசு எலிகன்சு*** (*Acromantis elegans*), என்பது கைமனோபோடிடே குடும்பத்தினைச் சார்ந்த *அக்ரோமேண்டிசு* பேரினத்திலுள்ள கும்பிடுபூச்சி சிற்றினம் ஆகும். இது பொதுவாக **நேர்த்தியான கும்பிடுபூச்சி** என அழைக்கப்படுகிறது. *அ. எலிகன்சு*, நேபாளத்தில் மட்டுமே காணப்படுகிறது.

## மேற்கோள்கள்

பகுப்பு:கும்பிடுபூச்சிகள்
பகுப்பு:அக்ரோமேண்டிசு
திருவாங்கூர் கொச்சி சட்டப்பேரவைத் தேர்தல், 1952

**திருவாங்கூர் கொச்சி சட்டப்பேரவைத் தேர்தல், 1952** (*1952 Travancore-Cochin Legislative Assembly election*) என்பது இந்திய மாநிலமான திருவாங்கூர் கொச்சி சட்டமன்றத்திற்காக நடைபெற்ற தேர்தல்கள் ஆகும். இத்தேர்தல்கள் 1952 மார்ச் 27 அன்று நடைபெற்றன.

## தொகுதிகள்
திருவாங்கூர் கொச்சி சட்டமன்றம் 97 தொகுதிகளைக் கொண்டிருந்தது. இவற்றில் 11 இரண்டு உறுப்பினர் தொகுதிகளாகவும் 86 ஒற்றை உறுப்பினர் தொகுதிகளாகும். ஒற்றை உறுப்பினர் தொகுதிகளில் 33,65,955 வாக்காளர்களும், இரண்டு உறுப்பினர் தொகுதிகளில் 8,44,389 வாக்காளர்களும் இருந்தனர். இத்தேர்தலில் 97 தொகுதிகளில் இருந்த 108 இடங்களுக்கு 437 பேர் போட்டியிட்டனர்.

## அரசியல் கட்சிகள்
மூன்று தேசிய கட்சிகளுடன் (இந்திய தேசிய காங்கிரசு, புரட்சிகர  சோசலிசக் கட்சி, சோசலிச கட்சியுடன் நான்கு மாநிலக் கட்சிகளும் (கொச்சி கட்சி, திருவாங்கூர் கொச்சி குடியரசு பிரஜா கட்சி, திருவாங்கூர் தமிழ்நாடு காங்கிரசு, தமிழ்நாடு உழைப்பாளர் கட்சி) மற்றும் இரண்டு பதிவுசெய்யப்பட்ட அங்கீகரிக்கப்படாத கட்சிகளும் (கேரள சோசலிச கட்சி, தமிழ்நாடு மக்கள் முன்னணி) சட்டமன்ற தேர்தல்களில் பங்கேற்றன. திருவாங்கூர் கொச்சி மாநிலத்தில் இந்தியப் பொதுவுடமைக் கட்சி தடை செய்யப்பட்டதால், இதன் வேட்பாளர்கள் சுயேச்சை வேட்பாளர்களாக தேர்தல் நடைமுறையில் பங்கேற்றனர். பின்னர் தேர்தல்களில் வெற்றி பெற்றதைத் தொடர்ந்து இடதுசாரிகளின் ஐக்கிய இடது முன்னணியை உருவாக்கினர்.

## முடிவுகள்
காங்கிரசு கட்சி 11 இடங்களில் தோல்வியடைந்தது. எனவே இந்திய தேசிய காங்கிரசு, தமிழ்நாடு காங்கிரசு, கேரள சோசலிச கட்சி, நியமன உறுப்பினர் ஒருவரின் உதவியுடன் கூட்டணி அரசாங்கத்தை அமைத்தது.


!colspan=8|
|- style="background-color:#E9E9E9; text-align:center;"
! class="unsortable" |
! கட்சி  !! கொடி !! போட்டியிட்ட இடங்கள் !! வென்றவை !! இடங்கள் (%) !! வாக்கு !! வாக்கு (%)
|- style="background: #90EE90;"
| style="background-color: " |
| இந்திய தேசிய காங்கிரசு
| 
| 105 || 44 || 40.74 || 12,04,364 || 35.44
|-
| width="1px" bgcolor="" |
| சோசலிச கட்சி
|
| 70 || 11 || 10.19 || 4,85,194 || 14.28
|- style="background: #90EE90;"
|  width="1px" bgcolor="" |
| திருவாங்கூர் தமிழ்நாடு காங்கிரசு
|
| 15 || 8 || 7.41 || 2,01,118 || 5.92
|-
| width="1px" bgcolor="" |
| கொச்சி கட்சி
|
| 12 || 1 || 0.93 || 59,535 || 1.75
|-
| bgcolor=""|
| புரட்சிகர சோசலிசக் கட்சி
| 
| 11 || 6 || 5.56 || 1,18,333 || 3.48
|- style="background: #90EE90;"
| width="1px" bgcolor="" |
| கேரள சோசலிச கட்சி
|
| 10 || 1 || 0.93 || 73,981 || 2.18
|-
| bgcolor=""|
| சுயேச்சை
|
| 199 || 37 || 34.26 || 11,51,555 || 33.89
|- class="unsortable" style="background-color:#E9E9E9"
! colspan = 3| மொத்த இடங்கள்
! 108 !! style="text-align:center;" |வாக்காளர்கள் !! 50,54,733 !! style="text-align:center;" |வாக்குப்பதிவு !! 33,98,193 (67.23%)
|}

## தேர்ந்தெடுக்கப்பட்ட உறுப்பினர்கள்
ஆதாரம்: இந்திய தேர்தல் ஆணையம்

## மேலும் காண்க

* திருவாங்கூர் கொச்சி
* 1952 சென்னை சட்டமன்ற தேர்தல் மலபார்

## மேற்கோள்கள்

பகுப்பு:இந்தியத் தேர்தல்கள்
இராமாயண இரயில் யாத்திரை

**இராமாயண இரயில் யாத்திரை**, ஒவ்வொரு ஆண்டும் இந்திய தொடர்வண்டி உணவு வழங்கல் மற்றும் சுற்றுலாக் கழகம் சூன் மாதத்தில் தில்லி சப்தர்ஜங் தொடருந்து நிலையத்திலிருந்து தொடங்கி, அயோத்தி போன்ற  இராமாயணம் தொடர்புடைய தலங்கள் வழியாகப் பயணித்து,  இறுதியில் இராமேஸ்வரம் மற்றும் தனுஷ்கோடி அடைகிறது. பின்னர் மீண்டும் தில்லி செல்கிறது.

இந்த யாத்திரை தில்லியில் தொடங்கி தில்லியில் முடிவடைகிறது. 2025ஆம் ஆண்டில் இராமயண இரயில் யாத்திரை 21  சூன் 2025 அன்று தொடங்குகிறது. 
## பயண வசதிகள் & கட்டணம்
இந்த இரயில் முழுவதும் மூன்றாம் வகுப்பு குளிர்பதனம் செய்யப்பட்ட 11 பெட்டிகளைக் கொண்டது. இராமாயண யாத்திரை 18 நாள்கள் (17 இரவுகள் + 18 பகல்) கொண்டது.  மூன்று வேளை சைவ உணவுகளை சமைத்து வழங்க ஒரு சமையல் கூடம், பயணிகள் அமர்ந்து சாப்பிட ஒரு கூடம் இந்த இரயிலில் உள்ளது. 18 நாள் பயணம் செல்ல, நபர் ஒருவருக்கு சுமார் ரூபாய்.65,000 செலவாகும் எனப்படுகிறது. தனி நபராக அறையில் தங்க கட்டணம் ரூ.71,820, இரண்டு நபர் அல்லது மூன்று நபர் அறையில் தங்க ரூ.62,370 மற்றும் 5 முதல் 11 வயது வரையான குழந்தைகளுக்கான கட்டணம் ரூ.56,700 வசூலிக்கப்படுகிறது.
## யாத்திரைத் தலங்கள்
*  அயோத்தி இராமர் கோயில் - (ராம ஜென்ம பூமி)  
* அயோத்தி அனுமார் கோயில் 
* நந்திகிராமம், அயோத்தி
* ஜானகி கோயில், ஜனக்பூர், நேபாளம்
* வாரணாசி - காசி விசுவநாதர் கோயில் 
* கங்கா ஆரத்தி
* சீதாமரி (சீதை சமாதி)
* பிரயாக்ராஜ் - திரிவேணி சங்கமம்
* கிட்கிந்தை
* சித்திரகூடம்
* பஞ்சவடி
* ஹம்பி
* இராமேஸ்வரம்
* தனுஷ்கோடி
## மேற்கோள்கள்

பகுப்பு:இந்தியத் தொடருந்து சேவைகள்
பகுப்பு:இந்தியாவில் சுற்றுலாத்துறை
பகுப்பு:இந்தியச் சுற்றுலாத் தொடருந்துகள்
திருக்குப்பம் - 15

**திருக்குப்பம் - 15** *(TKM 15), சுட்டுப்பெயர்: (TM 12077), முன்மொழிவு எண்: (IET 26645)* எனப்படும் இந்த நெல் வகை, திருக்குப்பம் - 12 மற்றும் **IET 21620** நெல் இரகங்களை இணைத்து உருவாக்கப்பட்ட தமிழகத்தின் புதிய நெல் இரகமாகும்.

## காலம்
செப்டம்பர் - அக்டோபர் மாதங்களில்  (இராமநாதபுரம், சிவகங்கை மற்றும் திருவள்ளூர் மாவட்டங்களின் பொருத்தமான மானாவாரிப் பகுதிகளுக்கு பயிரிட ஏற்றதாக கூறப்படும் இந்த நெல் இரகம், **118** நாட்களில் முதிர்வடைவதாக கருதப்படுகிறது. சம்பா மற்றும் பின் சம்பா போன்ற குறுகிய காலப் பருவங்களில் பயிரிடப்கிறது.

## மகசூல்
தண்டு துளைப்பான், இலை மடிப்பு, பித்தப்பை பூச்சி, வெடிப்பு, உறை அழுகல், உறை கருகல் மற்றும் பழுப்பு புள்ளி,  ஆகியவற்றை  தாங்கும் திறன் கொண்ட இது, உலர்ந்த நிலையில் ஒரு எக்டேருக்கு சராசரியாக **3995** *(அரை உலர்ந்த நிலையில் 4217)* கிலோ வரை உற்பத்தித் திறன் கொண்டதாக பதிவு செய்யப்பட்டுள்ளது. மேலும் நடுத்தர மெல்லிய தானியமும், வெள்ளை அரிசியுமான இந்நெல் வகை, அதிக அரைத்தல் (68%) மற்றும் தலை நெல் மீட்பு (62.9%) கொண்டது என கருதப்படுகிறது.

## வெளியீடு
இந்த நெல் இரகத்தை, TNAU கீழ் இயங்கிவரும், திருவள்ளூர் மாவட்டத்தின் திரூர், திருக்குப்பம் எனும் பகுதியில் அமைந்துள்ள RRS, 2022 ஆம் ஆண்டு வெளியிட்டது.

## சாகுபடி
வறட்சியைத் தாங்கி வளரும் நெல் இரகமான **திரூர் - 15** அறிமுகப்படுத்துவதன் மூலம் விவசாயிகளின் வயலில் கள செயல்விளக்கங்கள் மேற்கொள்ளப்பட்டன. மேலும் 2023 இல் சம்பா சாகுபடி பருவத்தில், தமிழ்நாட்டின் விழுப்புரம் மாவட்டம் திண்டிவனம் பகுதியில் உள்ள "கிருதி விஞ்ஞான் கேந்திராவால்" ஏற்பாடு செய்யப்பட்ட விவசாயிகளின் வயல்களில் மொத்தம் பத்து கள செயல்விளக்கங்கள் நடத்தப்பட்டதாக தெரிவிக்கப்பட்டுள்ளது.

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
நந்திகிராமம், அயோத்தி

**நந்திகிராம்** அல்லது **பரதகுண்டம்** (*Nandigram* Or *Bharatkund*), இந்தியாவின் உத்தரப் பிரதேசம் மாநிலத்தின் அயோத்தி மாவட்டத்தில் உள்ள *சோகாவால்* வருவாய் வட்டத்தில் உள்ள கிராமம். ஆகும்.நந்திகிராம் அயோத்திக்கு தெற்கே 13.4 கிலோமீட்டர் தொலைவில் உள்ளது.
## மக்கள் தொகை பரம்பல்
2011ஆம் ஆண்டின் கணக்கெடுப்பின்படி, நந்திகிராம் 764 குடியிருப்புகளும், 4,454 மக்கள் தொகையும் கொண்டுள்ளது. மக்கள் தொகையில் ஆண்கள் 2,258 மற்றும் பெண்கள் 2,196 உள்ளனர். 6 வயதிற்குட்பட்ட குழந்தைகள் 567 (12.73%) ஆக உள்ளனர். பாலின விகிதம் 1000 ஆண்களுக்கு 973 பெண்கள் வீதம் உள்ளனர். சராசரி எழுத்தறிவு 63.34% ஆக உள்ளது.மக்கள் தொகையில்  பட்டியல் சமூத்தினர் 31.63% உள்ளனர்.
## இராமாயணத்தில்
இராமன் 14 ஆண்டு வனவாசம் சென்ற போது, பரதன் நந்திகிராமத்தில் தங்கி அயோத்தியை ஆட்சி செய்தான். 
## தொடருந்து நிலையம்
நந்திகிராமத்தில் பரத்குண்ட் தொடருந்து நிலையம் உள்ளது. 
## மேற்கோள்கள்

பகுப்பு:அயோத்தி மாவட்டம்
பகுப்பு:இராமாயண நிகழிடங்கள்
ஸ்டாக்பிஷ் (சதுரங்கம்)

**ஸ்டாக்பிஷ் ( Stockfish Chess Engine )** என்பது உலகின் மிக வலிமையான மென்பொருள் சதுரங்கப் இயந்திரங்களில் ஒன்றாகும். இது ஒரு கட்டணமற்ற திறந்த மூல மென்பொருள் ஆகும். அதாவது இதன் மூல மென்பொருள் குறியீடு பொதுவில் கிடைக்கிறது. இதை யார் வேண்டுமானாலும் பயன்படுத்தி, மேம்படுத்தலாம். இது 2008 ஆம் ஆண்டு வெளியிடப்பட்டதிலிருந்து சதுரங்க உலகில் ஒரு முக்கிய இடத்தைப் பிடித்துள்ளது.  தற்போது ஒரு பெரிய தன்னார்வ சமூகத்தால் இது தொடர்ந்து மேம்படுத்தப்பட்டு வருகிறது.

இது உலகின் மிக உயர்ந்த கணினி சதுரங்கப் போட்டிகளான டாப் செஸ் என்ஜின் சாம்பியன்ஷிப் (TCEC) மற்றும் செஸ்.காம் கணினி சதுரங்க சாம்பியன்ஷிப் (CCC) போன்ற போட்டிகளில் பலமுறை வெற்றி பெற்று தொடர்ந்து உலகின் முன்னணி சதுரங்க இயந்திரங்களில் ஒன்றாகத் திகழ்கிறது.

## செயல்பாட்டு
ஸ்டாக்பிஷ் தனது வலிமைக்கு பல காரணிகளைக் கொண்டுள்ளது. முக்கியமாக இது "அல்ஃபா-பீட்டா தேடல்" (alpha-beta search) எனப்படும் ஒரு மேம்பட்ட தேடல் வழிமுறையைப் பயன்படுத்துகிறது. இந்த வழிமுறை சதுரங்கப் பலகையின் நிலையை ஆழமாக ஆராய்ந்து பல நகர்வுகளுக்கு முன்னதாகவே சாத்தியமான விளைவுகளைக் கணக்கிடுகிறது. மேலும் "திறம்பட புதுப்பிக்கக்கூடிய நரம்பியல் வலைப்பின்னல் மதிப்பீடு" (Efficiently Updatable Neural Network Evaluation - NNUE) என்ற தொழில்நுட்பத்தை பயன்படுத்துகிறது. இது ஒரு பலகையின் நிலையை மதிப்பிடும் ஒரு புதிய அணுகுமுறை. பாரம்பரியமாக சதுரங்கப் பொறிகள் மனிதர்களால் வரையறுக்கப்பட்ட விதிகள் மற்றும் மதிப்புகளின் அடிப்படையில் ஒரு பலகையின் நிலையை மதிப்பிட்டன. ஆனால் NNUE தொழில்நுட்பம் நரம்பியல் வலைப்பின்னல்களைப் பயன்படுத்தி பல நூறு மில்லியன் சதுரங்க நிலைகளிலிருந்து கற்றுக்கொண்டு மிகவும் துல்லியமான மதிப்பீடுகளைச் செய்கிறது. இதனால் ஸ்டாக்பிஷ் மனிதர்களால் கண்டுபிடிக்க முடியாத ஆழமான மற்றும் வியக்கத்தக்க நகர்வுகளைக் கண்டறிகிறது.

ஸ்டாக்பிஷ் பல்வேறு கணினி இயங்குதளங்களிலும் கைபேசி சாதனங்களிலும் பயன்படுத்தக்கூடிய வகையில் உருவாக்கப்பட்டுள்ளது. இது உலகளாவிய சதுரங்க இடைமுகம் (Universal Chess Interface - UCI) எனப்படும் ஒரு இடைமுகத்தை பயன்படுத்துகிறது. இதன் மூலம் பல்வேறு சதுரங்கக் கணினி வரைபடப் பயனர் இடைமுகங்களுடன் (Graphical User Interface - GUI) இணைந்து செயல்பட முடியும். இது ஒரு பயனர் சதுரங்கப் பலகையை திரையில் பார்த்து நகர்வுகளைச் செய்வதற்கு உதவுகிறது. 

ஸ்டாக்பிஷ் தனிப்பட்ட பயன்பாட்டில் மட்டுமல்லாமல் இணைய சதுரங்கத் தளங்களிலும் சதுரங்கப் போட்டி மென்பொருள்களிலும் பரவலாகப் பயன்படுத்தப்படுகிறது.  இதன் வலிமை சதுரங்க வீரர்கள் தங்கள் திறனை மேம்படுத்தவும் புதிய திறப்பு மற்றும் இறுதி ஆட்ட நுட்பங்களைக் கற்றுக்கொள்ளவும் பெரிதும் உதவுகிறது.

## வெளிப்புற இணைப்பு
* https://stockfishchess.org

## மேற்கோள்கள்

பகுப்பு:சதுரங்கப் பொறிகள்
பகுப்பு:சதுரங்கம்
தோரியம் இருபுளோரைடு

**தோரியம் இருபுளோரைடு** (*Thorium difluoride*) என்பது ThF2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தோரியம் டைபுளோரைடு என்ற பெயராலும் அறியப்படுகிறது. தோரியம் உலோகமும் புளோரினும் சேர்ந்து இச்சேர்மம் உருவாகிறது.

## தயாரிப்பு
Ca(வாயு)) உடன் ThF4(வாயு) வினை புரியும்போது தோரியம் இருபுளோரைடு சேர்மம் நிறை நிறமாலையியல் ரீதியாக அடையாளம் காணப்பட்டது.: 

:2Ca(வா) + ThF4(வா) -> 2CaF(வா) + ThF2(வா)

## மேற்கோள்கள்

பகுப்பு:தோரியம் சேர்மங்கள்
பகுப்பு:புளோரைடுகள்
பகுப்பு:அணுக்கருப் பொருட்கள்
பகுப்பு:ஆக்டினைடு ஆலைடுகள்
டெக்கான் ஒடிசி

***டெக்கான் ஒடிசி***  (*Deccan Odyssey*), இந்தியாவில் குறிப்பாக மகாராட்டிரம், இராஜஸ்தான் மாநிலங்களில் உள்ள சுற்றுலாத் தலங்களை பார்வையிட இந்திய இரயில்வே சார்பில் *எபிக்ஸ் டிராவல்ஸ்* (Ebix Travels) எனும் தனியார் நிறுவனம் 2022ஆம் ஆண்டு முதல் இந்த இரயிலை இயக்குகிறது. டெக்கான் ஒடிசி இரயில்கள்  மே மற்றும் அக்டோபர் மாதங்களில் மட்டும் இயக்கப்படுகிறது.

டெக்கான் ஒடிசியின் சுற்றுலா 7 இரவுகள் மற்றும் 8 பகல்கள் கொண்டது.தக்காண பீடபூமி பெயரில் இதற்கு டெக்கான் ஒடிசி எனப்பெயரிடப்பட்டது.

 
## பயண வசதிகள்
முழுவதும் குளிர்பதனம் செய்யப்பட்ட 21 பெட்டிகள் கொண்ட டெக்கான் ஒடிசி இரயிலில் இணைய வசதி, தொலைக்காட்சி பெட்டி, வெளிநாட்டுப் பணப்பரிமாற்றச் சேவை, கூட்டரங்கம், சிறு உடற்பயிற்சி கூடம், நூலகம், அழகு நிலையம், மதுபான கூடம், முடிதிருத்தகம் போன்ற வசதிகள் கொண்டது. மேலும் இந்த இரயிலில் தாஜ் ஹோட்டலின் இரண்டு உணவு விடுதிகள் உள்ளது.

## பயண விவரங்கள்
 
21 பெட்டிகள் கொண்ட டெக்கான் ஒடிசி இரயில் சுற்றுலா ஆறு வேறுபட்ட 7  இரவுகள் மற்றும் 7 பகல்கள் கொண்ட  மகாராட்டிரம், இராஜஸ்தான் மற்றும் வட இந்தியாவில் உள்ள சுற்றுலாத் தலங்களை சுற்றி காண்பிக்கிறது. டெக்கான் ஒடிசி இரயில் மும்பை சத்திரபதி சிவாசி தொடருந்து நிலையம் மற்றும் புது தில்லி ஜப்தர்ஜங் இரயில் நிலையத்திலிருந்து பயணங்களை தொடங்கி, அதே இரயில் நிலையங்களில் பயணம் நிறைவு செய்கிறது.

## 2024 முதல் பயண நிரல்
* *மகாராஷ்டிரா ஸ்பிளண்டர்*: மும்பை, நாசிக், எல்லோரா அஜந்தா குகைகள், கோலாப்பூர் கோவா, சிந்து துர்க், மும்பை.
* இந்தியன் ஒடிசி: தில்லி, ஆக்ரா, சவாய் மாதோபூர், ஜெய்ப்பூர், உதய்ப்பூர், வதோதரா,சத்திரபதி சம்பாஜிநகர் (அவுரங்காபாத்),மும்பை, சம்பானேர்-பாவாகேத் தொல்லியல் பூங்கா, எல்லோரா,  ஆம்பர் கோட்டை, தாஜ் மகால், ஜந்தர் மந்தர்
* பாரம்பரிய ஒடிசி :தில்லி- ஆக்ரா, சவாய் மாதோபூர் - உதய்ப்பூர் - ஜோத்பூர் - ஜெய்சல்மேர் - ஜெய்ப்பூர்- தில்லி
* மகாராட்டிரா காடுகள் இரயில் பயணம்: மும்பை,  சத்திரபதி சம்பாஜிநகர், எல்லோரா, அஜந்தா குகைகள்,  ராம்டெக், நாசிக், தடோபா அந்தாரி தேசியப் பூங்கா
* பண்பாட்டு ஒடிசி:தில்லி, சவாய் மாதோபூர், ஜெய்ப்பூர், ஆக்ரா, குவாலியர், ஓர்ச்சா, கஜுராஹோ வாரணாசி & தில்லி 
* இந்தியாவில் சிறிது காலம் தங்கியிருத்தல்: மும்பை, வதோதரா, உதய்ப்பூர், ஜோத்பூர், ஜெய்ப்பூர், ஆக்ரா, சவாய் மாதேப்பூர், தாஜ் மகால், தில்லி 

## பயணக் கட்டணம்
இது எட்டு பகல் மற்றும் 7 இரவுகள் கொண்ட இப்பயணத்தின் பெரும்பாலான சுற்றுலாவாசிகள்  வெளிநாட்டினர் என்பதால் ஒரு நபருக்கு $8,330 அமெரிக்க டாலர் கட்டணமாக வசூலிக்கப்படுகிறது.
## மேற்கோள்கள்

.

பகுப்பு:இந்தியச் சுற்றுலாத் தொடருந்துகள்
கொனிஃபா ஆசியக் காற்பந்தாட்டக் கிண்ணம்

**கொனிஃபா ஆசியக் காற்பந்தாட்டக் கிண்ணம்** (*CONIFA Asian Football Cup*) அல்லது **கொனிஃபா ஆசியக் கிண்ணம்** (*CONIFA Asia Cup*) என்பது பன்னாட்டுக் காற்பந்துச் சங்கங்களின் கூட்டமைப்பு (பிஃபா) உட இணைக்கப்படாத மாநிலங்கள், சிறுபான்மையினர், நாடற்ற மக்கள், பிராந்தியங்கள் ஆகியவற்றிற்கான சங்கமான சுயாதீன காற்பந்துக் கழகங்களின் கூட்டமைப்பு (கொனிஃபா)-வினால் நடத்தப்படும் ஒரு பன்னாட்டுக் காற்பந்தாட்டப் போட்டித் தொடர் ஆகும்.

## வரலாறு

### லிசுபன் 2023
3 அணிகள் பங்கேற்கும் முதல் ஆசியக் கிண்ணப் போட்டிகள் 2023 ஆகத்தில் நடைபெறும் என கொனிஃபா அறிவித்தது. லிசுபனுக்கு அருகிலுள்ள அல்கோசீட்டில் ஆட்டங்கள் நடைபெறும் என்றும், இரண்டாவது கட்டம் இங்கிலாந்தில் நடைபெறும் என்று அறிவிக்கப்பட்டது.

### இலண்டன் 2025
இரண்டாவது ஆசியக் கிண்ணப் போட்டிகள் 2025 சூலையில் இலண்டன், வால்ட்டன் நகரில் நடைபெறும் என கொனிஃபா அறிவித்தது. 3 அணிகள் இப்போட்டித் தொடரில் பங்கேற்றன.

## முடிவுகள்
### ஆண்களுக்கான போட்டி

## ஆசிய கொனிஃபா உறுப்பினர்கள்

## மேற்கோள்கள்

பகுப்பு:கால்பந்துப் போட்டிகள்
சப்தர் ஜங்

**சப்தர் ஜங்**  (1708 – 5 அக்டோபர் 1754), அயோத்தின் இரண்டாவது நவாப்   ஆவார். இவர் அவத் பிரதேசத்தை 19 மார்ச் 1739 முதல் 5 அக்டோபர் 1754 வரை ஆட்சி செய்த சியா இசுலாம் நவாப் ஆவார். இவர் முகலாயப் பேரரசின் இறுதி காலத்தின் போது முகலாயப் பேரரசர் அகமது ஷா பகதூர் அரசவையில் முக்கிய அரசியல் பிரமுகராக விளங்கியவர்.

நவாப் சப்தர் ஜங் படையில் காஷ்மீரின் சிறீநகர் அருகில் உள்ள சடிபால் பகுதியைச் சேர்ந்த 20,000 முஸ்லீம் குதிரைப் படைவீரர்கள் இருந்தனர்.இவரது அவத் இராச்சியத்தில், காஷ்மீர் பகுதியில் வாழ்ந்த சியா இசுலாம் மக்களை குடிஅமர்த்தி பாதுகாத்தார்.
## கல்லறை

  
1754ம் ஆண்டில் நவாப் சப்தர்ஜங்கின் கல்லறை தற்போதைய புது தில்லியில் உள்ள சப்தர்ஜங் சாலையில் நிறுவப்பட்டது.

நவாப் சப்தர்ஜங் பெயரில் தில்லியில்  தில்லி சப்தர்ஜங் தொடருந்து நிலையம், சஃப்தர்சங் வானூர்தி நிலையம் மற்றும் சப்தர்ஜங் மருத்துவமனை உள்ளது.

## மேற்கோள்கள்

## வெளி இணைப்புகள்

* Indiacoins has an article on Safdar jung here
* Tomb of Safdar jung http://www.incredibledelhi.com/delhi-places-see/safdarjung-tomb.html
பகுப்பு:அயோத்தி நவாபுகள்
பகுப்பு:1700 பிறப்புகள்
பகுப்பு:1754 இறப்புகள்
தில்லி சப்தர்ஜங் தொடருந்து நிலையம்

**தில்லி ஜப்தர்சங் தொடருந்து நிலையம்** (*Delhi Safdarjung railway station*), தெற்கு தில்லி மாவட்டத்தில் உள்ள சப்தர்ஜங் குடியிருப்பு பகுதியில் உள்ளது. இது புது தில்லி தொடருந்து நிலையத்திற்கு தென்மேற்கே 11 கிலோமீட்டர் தொலைவில் உள்ளது. இந்நிலையம் 3 நடைமேடைகள் கொண்டது இந்நிலையம் புறநகர் தொடருந்து சேவைகளும் மற்றும் வெளிமாநிலங்களுக்குச் செல்லும் தொடருந்து சேவைகளும் கொண்டுள்ளது.இதனருகே சாணக்கியபுரி & சரோஜினி நகர் புறநகர் தொடருந்து நிலையங்கள் உள்ளது. இந்நிலையம் அருகில்  தில்லி எய்ம்ஸ் மருத்துவமனை உள்ளது. 
## புறப்புடும் இரயில்கள்
இந்நிலையத்திலிருந்து புறப்படும் இரயில்கள்:

*  படால்கோட் எக்ஸ்பிரஸ்  (சிந்துவாரா மாவட்டம், மத்தியப் பிரதேசம்)
* துர்க் - ஜம்மு தாவி எக்ஸ்பிரஸ் 
* இந்தூர் -ஜம்மு தாவி வாராந்திர அதிவிரைவு வண்டி
* திருப்பதி- ஜம்மு தாவி ஹிம்சாகர் எக்ஸ்பிரஸ்
*ஃபிரோஸ்பூர் - நாந்தேடு வாராந்திர எக்ஸ்பிரஸ்
* இராமாயண இரயில் யாத்திரை

## இதனையும் காண்க
* சப்தர் ஜங்
* புது தில்லி தொடருந்து நிலையம்
* தில்லி சந்திப்பு தொடருந்து நிலையம்
* ஹசரத் நிசாமுதீன் தொடருந்து நிலையம்
* தில்லி சராய் ரோகில்லா தொடருந்து நிலையம்
* ஆனந்து விகார் முனையத் தொடருந்து நிலையம் 
* தில்லி மெட்ரோ

## மேற்கோள்கள்

பகுப்பு:தில்லியில் போக்குவரத்து
பகுப்பு:தெற்கு தில்லி மாவட்டம்
பீர்பைந்தீ சட்டமன்றத் தொகுதி

**பீர்பைந்தீ சட்டமன்றத் தொகுதி ''(**''Pirpainti Assembly Constituency) என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது பாகல்பூர் மாவட்டத்தில் அமைந்துள்ளது. பீர்பைந்தீ, பாகல்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2020

## மேற்கோள்கள்

பகுப்பு:பீகாரின் சட்டமன்றத் தொகுதிகள்
தகைசால் தமிழர்

**தகைசால் தமிழர்** என்பது தமிழ்நாடு அரசால் அதன் குடிமக்களுக்கு வழங்கப்படும் ஒரு உயரிய விருதாகும்.

## பின்னணி
27 சூலை 2021 அன்று நிறுவப்பட்ட இந்த விருது, "தமிழ்நாட்டிற்கும், தமிழினத்தின் வளர்ச்சிக்கும் மாபெரும் பங்காற்றியவர்களைப் பெருமைப்படுத்த" வழங்கப்படுகிறது. 

இவ்விருதுக்குத் தகுதியானவர்களைத் தமிழ்நாட்டு முதலமைச்சர் தலைமையில் கூடும் தேர்வுக்குழு ஆண்டுதோறும் முடிவு செய்கிறது. இக் குழுவில் தமிழ் வளர்ச்சித் துறை அமைச்சர் மற்றும் தமிழ்நாட்டின் தலைமைச் செயலாளர் ஆகியோரும் இடம் பெறுவர். இவ்விருதுக்குத் தேர்வு செய்யப் பெற்றவர்களுக்கு, தமிழ்நாட்டு முதலமைச்சர் ஆகத்து 15 அன்று நடைபெறும் இந்திய விடுதலை நாள் விழாவில் பாராட்டுச் சான்றிதழ் மற்றும் விருதுத்தொகை பத்து இலட்சம் இந்திய உரூபாய்க்கான காசோலையை வழங்கிச் சிறப்பிப்பார்.

## விருது பெற்றவர்கள்

## மேற்கோள்கள்

பகுப்பு:தமிழ் வளர்ச்சித் துறை விருதுகள்
சந்தோசு ஏச்சிக்கானம்

**சந்தோசு ஏச்சிக்கனம்** (*Santhosh Aechikkanam*) என்பவர் ஒரு மலையாள இலக்கிய எழுத்தாளரும், மலையாள திரைப்பட திரைக்கதை எழுத்தாளரும் ஆவார். இவர் *கோமளா,* *பிரியாணி* உள்ளிட்ட சிறுகதைகளுக்காக அறியப்படுகிறார். *அன்னயும் ரசூலும்*, *பேச்சிலர் பார்ட்டி* போன்ற படங்களுக்கு திரைக்கதை எழுதியுள்ளார்.

## வாழ்க்கை வரலாறு
சந்தோசு ஏச்சிக்கானம் 1971 ஆம் ஆண்டு கேரளத்தின் காசர்கோடு மாவட்டத்தில் உள்ள பெடட்காவில் ஒரு வேளாண் குடும்பத்தில் ஏ.சி. சந்திரன் நாயர், சியாமளா இணையருக்கு மகனாகப் பிறந்தார். மலையாளத்திலும், இலக்கியத்திலும் பட்டம் பெற்ற பிறகு, கேரள பத்திரிகை அகாதமியில் பத்திரிகை மற்றும் மக்கள் தொடர்பியல் துறையில் முதுகலைப் பட்டம் பெற்றார். இவர் காஞ்சங்காட்டில் உள்ள துர்கா மேல்நிலைப் பள்ளியில் ஆசிரியராகப் பணியாற்றியுள்ளார், மேலும் அனைத்திந்திய வானொலியுடனும் தொடர்புடையவர்.

ஒரு இலக்கிய விழாவில் சாதிய ரீதியாகப் பேசியதாகக் கூறப்படும் கருத்துக்களால் ஏச்சிக்கானம் சர்ச்சையில் சிக்கினார். இவரது புகழ்பெற்ற சிறுகதையான *பிரியாணி,* என்ற கதை மூலம் முசுலிம் எதிர்ப்பு உணர்வை  வேண்டுமென்றே உருவாக்கச் செய்யப்பட்ட முயற்சியின் ஒரு பகுதி என்ற குற்றச்சாட்டுகளுக்கு மத்தியில் சர்ச்சை ஏற்பட்டது.

ஏச்சிக்கானம் தனது *கோமலா* (2008) சிறுகதைக்காக கேரள சாகித்ய அகாடமி விருதைப் பெற்றார்  மேலும் இவர் பத்மபிரபா இலக்கிய விருது, கரூர் விருது, பிரவாசி பஷீர் விருது, அபுதாபி சக்தி விருது, செருகாடு விருது, வி. பி. சிவக்குமார் கேலி விருது, கொல்கத்தா பாஷா சாகித்ய பரிஷத் விருது, தில்லி கதா விருது மற்றும் சிறந்த கதைக்கான கேரள மாநிலத் தொலைக்காட்சி விருது உள்ளிட்ட பல விருதுகளையும் பெற்றுள்ளார்.

ஏச்சிக்கானம் கல்லூரிப் பேராசிரியை ஜல்சா மேனனை மணந்தார். இந்த இணையருக்கு மகாதேவன் என்ற மகன் உள்ளார். இந்தக் குடும்பம் திருச்சூர் மாவட்டத்தில் உள்ள அய்யந்தோலில் வசிக்கிறது.

## நூல் பட்டியல்

### சிறுகதை தொகுப்புகள்

* 
* 
* 
* 
* 
* 
* 
* 
* 
* 

### கவிதைகள்

* *நன்னி*
### நினைவோடைகள்
* 
* 
* 

### இலக்கிய விமர்சனம்

* 

## திரைப்படவியல்

## மேற்கோள்கள்

பகுப்பு:1971 பிறப்புகள்
பகுப்பு:காசர்கோடு மாவட்ட மக்கள்
பகுப்பு:மலையாள எழுத்தாளர்கள்
பகுப்பு:வாழும் மக்கள்
பகுப்பு:கேரள சாகித்ய அகாடமி விருது பெற்றவர்கள்
முப்புரோமோமெட்டாகிரெசால்

**முப்புரோமோமெட்டாகிரெசால்** (*Tribromometacresol*) C7H5Br3O என்ற  மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். 2,4,6-டிரைபுரோமோ-3-மெத்தில்பீனால், டிரைபுரோமோமெட்டாகிரெசால் என்ற பெயர்களாலும் அறியப்படுகிறது. மெட்டா கிரெசால்கள் எனப்படும் கரிம சேர்மங்களின் வகையைச் சேர்ந்த இச்சேர்மம் ஒரு பூஞ்சை எதிர்ப்பு மருந்தாகும்.  கட்டமைப்பில் ஒரு மெட்டா கிரெசால் பகுதி இடம்பெற்றிருக்கும். முறையே 1 மற்றும் 3 வளைய நிலைகளில் ஒரு மெத்தில் குழுவும் ஒரு ஐதராக்சில் குழுவும் கொண்ட  பென்சீன் வளையத்தைக் கொண்டிருக்கும். 

## மேற்கோள்கள்

பகுப்பு:நுண்ணுயிர்க்கொல்லிகள்
பகுப்பு:புரோமோ அரீன்கள்
பகுப்பு:பீனால்கள்
குஸ்தர் மாவட்டம்

**குஸ்தர் மாவட்டம்** (*Khuzdar*), பாகிஸ்தான் நாட்டின்  பலூசிஸ்தான் மாகாணத்தின் 37 மாவட்டங்களில் ஒன்றாகும். இதன் நிர்வாகத் தலைமையிடம் குஸ்தர் நகரம் ஆகும்.
குஸ்தர் நகரம், மாகாணத் தலைநகரான குவெட்டாவிற்கு தெற்கே 301கிலோமீட்டர் தொலைவிலும்; நாட்டின் தலைநகரான இசுலாமாபாத்துக்கு தென்மேற்கே 1,189 கிலோமீட்டர் தொலைவிலும், கராச்சி நகரத்திற்கு வடக்கே 387கிலோமீட்டர் தொலைவிலும் உள்ளது. கலாத் மாவட்டத்தின் சில வட்டங்களைக் கொண்டு 1 மார்ச் 1974 அன்று  குஸ்தர் மாவட்டம் நிறுவப்பட்டது.  குஸ்தர் நகரத்தினருகில் பாகிஸ்தான் பெரிய இராணுவதளம் உள்ளது.
.
## மாவட்ட எல்லைகள்
குஸ்தர் மாவட்டத்தின் வடக்கில் மஸ்துங் மாவட்டம், கிழக்கில் சிந்து மாகாணம், தெற்கில் லஸ்பெலா மாவட்டம் & ஹப் மாவட்டம் மற்றும் மேற்கில் வாசூக் மாவட்டம் எல்லைகளாக உள்ளது. . 
## மாவட்ட நிர்வாகம்
குஸ்தர் மாவட்டம் 11 வருவாய் வட்டங்களாகவும், 38 ஒன்றியக் குழுக்களாகவும் பிரிக்கப்பட்டுள்ளது.

## மக்கள் தொகை பரம்பல்
2023 பாக்கித்தான் மக்கள் தொகை கணக்கெடுப்பின்படி, 1,61,450 குடியிருப்புகள் கொண்ட குஸ்தர் மாவட்டத்தின் மக்கள் தொகை 9,97,214 ஆகும். பாலின விகிதம் 100 பெண்களுக்கு 116.84 ஆண்கள் வீதம் உள்ளனர். சராசரி எழுத்தறிவு 38.59% ஆகும்.10 வயதிற்குட்பட்டகுழந்தைகள்  375,611 (37.67%) ஆக உள்ளனர். 364,378 (36.54%) மக்கள் நகர்புறங்களில் வாழ்கின்றனர்.
### சமயங்கள்
குஸ்தர் மாவட்டத்தில் இசுலாமியர் 99.05%, இந்துக்கள் 0.49% மற்றும் பிற சமயத்தவர்கள் 0.45% ஆக உள்ளனர்.இந்துக்கள் போன்ற சிறுபான்மையோர் நகர்புறங்களில் வாழ்கின்றனர்.
### மொழிகள்
குஸ்தர் மாவட்டத்தில் பிராகுயி மொழி 78.93%, பலூச்சி மொழி  18.74%, சிந்தி மொழி 1.22% மற்றும் பிற மொழிகள் 1.11% மக்கள் பேசுகின்றனர்.
## மேற்கோள்கள்

## வெளி இணைப்புகள்
* Khuzdar District at Balochistan.Gov.PK

பகுப்பு:பலூசிஸ்தானின் (பாகிஸ்தான்) மாவட்டங்கள்
பகுப்பு:பாக்கித்தானின் மாவட்டங்கள்
ரனிதா ஞானராஜா

**ரனிதா ஞானராஜா** (*Ranitha Gnanarajah*) இலங்கைத் தமிழ் மனித உரிமைச் செயற்பாட்டாளரும், வழக்கறிஞரும் ஆவார். வலிந்து காணாமல் ஆக்கப்பட்டுப் பாதிக்கப்பட்டவர்கள், பயங்கரவாதத் தடுப்புச் சட்டத்தின் கீழ் தடுத்து வைக்கப்பட்டுள்ளவர்களின் உரிமைகளுக்காக வாதிடுவதில் இவர் மேற்கொண்ட முயற்சிகளுக்காக பரவலாகப் பாராட்டப்பட்டார். குற்றச்சாட்டு இல்லாமல் தடுத்து வைக்கப்பட்டுள்ள கைதிகளுக்கு ரனிதா இலவச சட்ட உதவிகளும் வழங்கியுள்ளார். 2021 ஆம் ஆண்டு பன்னாட்டுப் பெண்கள் நாளுடன் இணைந்து அமெரிக்க வெளியுறவுத்துறை செயலாளரால் நடத்தப்பட்ட மெய்நிகர் நிகழ்வின் போது மதிப்புமிக்க 'உலகின் துணிச்சலான பெண்கள்' விருதைப் பெற்றார்.

ரனிதா ஞானராஜா மைய சட்டத் துறையின் (CHRD) தலைவராகவும் பணியாற்றினார். 2006 ஆம் ஆண்டு மனித உரிமைகள் இல்லத்தில் வழக்கறிஞராக தனது சட்டப் பணியைத் தொடங்கினார். குடும்ப வன்முறை குறித்தும் ஆய்வுகளை மேற்கொண்டார். இலங்கையில் உள்ள காவல் நிலையங்களில் உள்ள குறைபாடுகளை எடுத்துரைத்துள்ளார். துன்புறுத்தலில் இருந்து சுய பாதுகாப்பு பெற முயன்ற பெண்களால் தாக்கல் செய்யப்பட்ட பெரும்பாலான வழக்குகள் தடைபட்டுள்ளதாக இவரது ஆய்வுகள் சுட்டிக்காட்டுகிறது. பெண்கள் தங்குமிடங்கள், ஆலோசனை சேவைகளுக்கான அணுகல் ஆகியவற்றை அதிகரிப்பதில் செல்வாக்கு செலுத்திய சமூக விழிப்புணர்வு பிரச்சாரங்களையும் இவர் நடத்தி வருகிறார்.

## செம்மணி புதைகுழி வழக்கு
ரனிதா ஞானராஜன் செம்மணி மனிதப் புதைகுழி வழக்கில் பாதிக்கப்பட்டோர் சார்பில் முன்னிலையாகி வருகிறார்.

## மேற்கோள்கள்

பகுப்பு:இலங்கையின் மனித உரிமைச் செயற்பாட்டாளர்கள்
பகுப்பு:இலங்கைப் பெண் செயற்பாட்டாளர்கள்
பகுப்பு:இலங்கையின் கல்விமான்கள்
பகுப்பு:இலங்கைத் தமிழ் வழக்கறிஞர்கள்
பகுப்பு:வாழும் மக்கள்
வாசூக் மாவட்டம்

**வாசூக் மாவட்டம்** (*Washuk District*), பாகிஸ்தான் நாட்டின்  பலூசிஸ்தான் மாகாணத்தின் 37 மாவட்டங்களில் ஒன்றாகும்.இதன் நிர்வாகத் தலைமையிடம் வாசூக் நகரம் ஆகும். வாசூக் நகரமானது மாநிலத் தலைநகரான குவெட்டாவிற்கு தென்மேற்கே 462 கிலோமீட்டர் தொலைவிலும், நாட்டின் தலைநகரான இசுலாமாபாத்துக்கு தென்மேற்கே 1,350கிலோமீட்டர் தொலைவிலும் உள்ளது. ஆப்கானித்தான் கிழக்கு எல்லைப்புறத்தில் வாசூக் மாவட்டம் உள்ளது. இம்மாவட்டத்தின் பெரும்பாலான நிலப்பரப்புகள் கரடுமுரடான மத்திய மக்ரான் மலைத்தொடர்களும், பாலைவனமாகவும் காட்சி அளிக்கிறது.    
## அமைவிடம்
 
வாசூக் மாவட்டத்தின் வடக்கில் சாகை மாவட்டம், கிழக்கில் குஸ்தர் மாவட்டம், தெற்கில் பஞ்ச்கூர் மாவட்டம் மற்றும் கிழக்கில் ஆப்கானித்தான் எல்லைகளாகக் கொண்டுள்ளது.
## மாவட்ட நிர்வாகம்
வாசூக் மாவட்டம் 5 வருவாய் வட்டங்களாகவும், 10 ஒன்றியக் குழுக்களாகவும், 216 மௌசா எனப்படும் கிராமங்களாகவும் பிரிக்கப்பட்டுள்ளது.

## மக்கள் தொகை பரம்பல்
2023 பாக்கித்தான் மக்கள் தொகை கணக்கெடுப்பின்படி 49,049 குடியிருப்புகள் கொண்ட வாசூக் மாவட்டத்தின் மக்கள் தொகை 3,02,623 ஆகும். பாலின விகிதம் 100 பெண்களுக்கு 116.63 ஆண்கள் வீதம் உள்ளனர். சராசரி எழுத்தறிவு 21.58% ஆகும்.10 வயதிற்குட்பட்ட குழந்தைகள் 122,766 (40.6%) ஆக உள்ளனர். 41,107 (13.58%) live in urban areas.
### சமயங்கள்
வாசூக் மாவட்டத்தில் இசுலாமியர்கள் 99.65% உள்ளனர். இந்துக்கள் மற்றும் கிறித்தவர்கக்  1,045 (0.35%) ஆக உள்ளனர்
### மொழிகள்
வாசூக் மாவட்டத்தில் பலூச்சி மொழி 68.29%, பிராகுயி மொழி 31.47% மற்றும் பிற மொழிகள் 0.24% மக்கள் பேசுகின்றனர்.
## மேற்கோள்கள்

## வெளி இணைப்புகள்

* Washuk District
பகுப்பு:பலூசிஸ்தானின் (பாகிஸ்தான்) மாவட்டங்கள்
பகுப்பு:பாக்கித்தானின் மாவட்டங்கள்
சாகை மாவட்டம்

**சாகை மாவட்டம் அல்லது சாகி மாவட்டம்** (*Chaghi District*), பாகிஸ்தான் நாட்டின்  பலூசிஸ்தான் மாகாணத்தின் 37 மாவட்டங்களில் ஒன்றாகும்.  இதன் நிர்வாகத் தலைமையிடம் தல்பந்தின் நகரம் ஆகும். தல்பந்தின் நகரம், மாகாணத் தலைநகரான குவெட்டாவிற்கு தென்மேற்கில் 339 கிலோமீட்டர் தொலைவிலும்; நாட்டின் தலைநகரான இசுலாமாபாத்துக்கு 752.6 கிலோமீட்டர் தொலைவிலும் உள்ளது.
## அமைவிடம்
பலூசிஸ்தானின் மேற்கில் அமைந்த சாகை மாவட்டத்தின் வடக்கில் ஆப்கானித்தான், மேற்கில் ஈரான், வடகிழக்கில் நுஸ்கி மாவட்டம், கிழக்கில் காரன் மாவட்டம், தெற்கில் வாசூக் மாவட்டம் எல்லைகளாக உள்ளது. 
## மக்கள் தொகை பரம்பல்
2023 பாக்கித்தான் மக்கள் தொகை கணக்கெடுப்பின்படி 38,213 குடியிருப்புகள் கொண்ட சாகை மாவட்டத்தின் மக்கள் தொகை 2,69,192 ஆகும். பாலின விகிதம் 100 பெண்களுக்கு 108.24 ஆண்கள் வீதம் உள்ளனர். இதன் சராசரி எழுத்தறிவு 33.15% ஆகும்.10 வயதிற்குட்பட்ட குழந்தைகள் 101,423 (37.76% உள்ளனர். 20,054 (7.45%) மக்கள் நகர்புறங்களின் வாழ்கின்றனர்.
### சமயம்
இசுலாம் சமயத்தை 99.3% பேரும், சிறுபான்மையோர் இந்து மற்றும் கிறித்துவ சமயங்களை பின்பற்றுகின்றனர்.
### மொழிகள்
பலூச்சி மொழி 73.77%, பிராகுயி மொழி 16.79%, பஷ்தூ மொழி 8.93% மற்றும் பிற மொழிகளை 0.51% மக்கள் பேசுகின்றனர்.
## மாவட்ட நிர்வாகம்
 
சாகை மாட்டம் கீழ்கண்ட வருவாய் வட்டங்களையும், ஒன்றியக் குழுக்களையும் கொண்டுள்ளது.

## மேற்கோள்கள்

## உசாத்துணை
*
## வெளி இணைப்புகள்

* Chagai District Development Profile 2011 
* Chagai District at www.balochistan.gov.pk
* District Chagai -  Balochistan Police 
பகுப்பு:பலூசிஸ்தானின் (பாகிஸ்தான்) மாவட்டங்கள்
பகுப்பு:பாக்கித்தானின் மாவட்டங்கள்
பகுப்பு:பலூசிஸ்தான் (பாகிஸ்தான்)
காரன் மாவட்டம்

**காரன் மாவட்டம்** (*Kharan district*), பாகிஸ்தான் நாட்டின்  பலூசிஸ்தான் மாகாணத்தின் 37 மாவட்டங்களில் ஒன்றாகும். பலூசிஸ்தானில் நடுவில் அமைந்த காரன் மாவட்டத்தின் நிர்வாகத் தலைமையிடம் காரன் நகரம் ஆகும். காரன் நகரம், மாகாணத் தலைநகரான குவெட்டாவிற்கு தென்மேற்கே 237 கிலோமீட்டர் தொலைவிலும்; நாட்டின் தலைநகரான இசுலாமாபாத்துக்கு தென்மேற்கே 1,167 கிலோமீட்டர் தொலைவிலும் அமைந்துள்ளது. 
## அமைவிடம்

காரன் மாவட்டத்திற்கு வடக்கில் நுஸ்கி மாவட்டம், வடகிழக்கில் கலாத் மாவட்டம், கிழக்கில் சூராப் மாவட்டம், தெற்கில் வாசூக் மாவட்டம் மற்றும் மேற்கில் சாகை மாவட்டம் எல்லைகளாக உள்ளது.
## மக்கள் தொகை பரம்பல்
2023 பாக்கித்தான் மக்கள் தொகை கணக்கெடுப்பின்படி 35,843 குடியிருப்புகள் கொண்ட காரன் மாவட்ட மக்கள் தொகை 2,60,352 ஆகும்.பாலின விகிதம் 100 பெண்களுக்கு 115.79 ஆண்கள் வீதம் உள்ளனர். இதன் சராசரி எழுத்தறிவு 41.07% ஆகும்.10 வயதிற்குட்பட்ட குழந்தைகள் 107,876 (41.43%) உள்ளனர். நகர்புறங்களில் 80,806 (31.04%) மக்கள் வாழ்கின்றனர்.

### சமயம்
இம்மாவட்ட மக்கள் தொகையில் இசுலாமியர்கள் 98% ஆகும். 4,480 (2.05%)  இந்து & கிறித்தவச் சமயச் சிறுபான்மையோர் 4,480 (2.05%)  ஆவார். 
### மொழிகள்
இம்மாவட்டத்தில் பலூச்சி மொழியை 91.24% பேரும், பிராகுயி மொழியை 8.5% பேரும் பேசுகின்றனர்.
 
## மாவட்ட நிர்வாகம்

## மேற்கோள்கள்

பகுப்பு:பலூசிஸ்தானின் (பாகிஸ்தான்) மாவட்டங்கள்
பகுப்பு:பாக்கித்தானின் மாவட்டங்கள்
அம்பிகாசுதன் மாங்காட்

**அம்பிகாசுதன் மங்காட்** (*Ambikasuthan Mangad*) என்பவர் ஒரு  மலையாள எழுத்தாளர் ஆவார். இவர் காஞ்ஞங்காட்டில் உள்ள நேரு கலை, அறிவியல் கல்லூரியில் மலையாளப் பேராசிரியராக இருந்தார். இவர் மலையாளத்தில் சிறுகதைகள், புதினங்கள் உள்ளிட்ட 40க்கும் மேற்பட்ட நூல்களை எழுதியுள்ளார்.

இவர் எண்டோசல்ஃபான் பூச்சிக் கொல்லிக்கு எதிரான போராட்டங்களில் தீவிரமாக ஈடுபட்டுள்ளார். இவரது  *என்மகஜே* புதினமானது காசர்கோட்டின் என்மகஜே கிராமத்தில் பாதிக்கப்பட்டவர்களின் வாழ்க்கையை சித்தரிக்கிறது. இந்த புதினத்தில்  "நீலகண்டன்".  பிரபலமான கதாபாத்திரமாகும். இவரது அந்தப் படைப்பு பூச்சிக் கொல்லியினால் ஏற்படும் நோயின் மீது மக்களின் சர்வதேச கவனத்தை ஈர்த்தது. பூச்சிக்கொல்லியை தடை செய்வதில் இவரது புத்தகம் முக்கியப் பங்கு வகித்துள்ளது.  என்மகஜே புதினத்தை ஜே. தேவிகா ஆங்கிலத்தில் *ஸ்வர்கா* என்ற பெயரில் மொழிபெயர்த்தார். என்மகஜே தமிழ், கன்னட மொழிகளிலும் மொழிபெயர்க்கப்பட்டுள்ளது.

## தனிப்பட்ட வாழ்க்கை
அம்பிகாசுதன் மாட்காட் 1962ஆம் ஆண்டு அக்டோபர் 8ஆம் நாள் காசர்கோடு மாவட்டத்தில் உள்ள பாரே என்ற சிற்றூரில் பிறந்தார். விலங்கியல் துறையில் இளங்கலை அறிவியல் பட்டமும், மலையாளத்தில் முதுகலைப் பட்டமும், எம்ஃபில் பட்டமும் பெற்றவர். இவர் காஞ்சங்காட்டில் உள்ள நேரு கலை, அறிவியல் கல்லூரியில் பேராசிரியராக இருந்தார். தற்போது இவர் முழுநேரமாக சமூகப் பணிகளில் ஈடுபட்டு வருகிறார்.

## முக்கிய படைப்புகள்
thumb|காஞ்ஞங்காட்டில் எண்டோசல்பான் குறித்த கருத்தரங்கில் அம்பிகாசுதன் பேசுகிறார்.

# என்மகஜே (2009) 
# ரண்டு மல்சியங்கள் 
# நீராளியன்
# மரக்கப்பிலே தெய்யங்கள் 
# சாதாரன வேஷங்கள் 
# ராத்திரி 
# ஜீவிததிந்தே முத்ரா 
# ஓதெனாண்டே வால் 

## திரைப்படங்கள்
[thumb| [மும்பை|மும்பையில்  அம்பிகாசுதன் மங்காட், மார்ச் 2024]]
விமர்சன ரீதியாகப் பாராட்டப்பட்ட *கையோப்பு* திரைப்படத்திற்கு திரைக்கதை, உரையாடலை அம்பிகாசுதன் மங்காட் எழுதினார்.

## தொலைக்காட்சி
*கமர்ஷியல் பிரேக் என்ற* தொலைப்படத்திற்காக அம்பிகாசுதன் மங்காட் கேரள மாநில அரசின் சிறந்த கதை எழுத்தாளருக்கான விருதைப் பெற்றார்.

## விருதுகள்

* 2000 - *கமர்சியல் பிரேக்*  - எடசேரி நினைவு விருது 
* 2004 - *மரக்காப்பிலே தெய்யங்கள்* - செருகாடு விருது 
* 2005 - அபுதாபி சக்தி விருது (புதினம்) 
* 2014 - *நீராளியன்* - சத்தியலால் அனுஸ்மராஸ் விருது
* 2015 - கேரளத்தின் சிறந்த கல்லூரி ஆசிரியருக்கான பேராசிரியர் சிவபிரசாத் அறக்கட்டளை விருது 
* 2017 - *என் பிரியப்பட்ட கதைகள்* (சிறுகதைத் தொகுப்பு) - தேசாபிமானி சாகித்ய விருது 
* 2022 - *பிரணவாயு* (சிறுகதைத் தொகுப்பு) - ஓடக்குழல் விருது 
* அங்கனம் விருது 
* இதல் புரஸ்காரம் 
* வி.பி. சிவகுமார் கேலி விருது 
* மலையாற்றூர் பரிசு 
* எஸ்.பி.டி. விருது 
* வி.டி. பட்டாதிரிபாட் விருது 
* கோவிலன் விருது 

## மேற்கோள்கள்

பகுப்பு:1962 பிறப்புகள்
பகுப்பு:காசர்கோடு மாவட்ட மக்கள்
பகுப்பு:வாழும் மக்கள்
பகுப்பு:கேரள எழுத்தாளர்கள்
பகுப்பு:மலையாள எழுத்தாளர்கள்
புனூ சட்டன்

**புனூ சட்டன்** (*Bunoo Sutton*) இந்தியாவைச் சேர்ந்த ஓர் ஓட்டப்பந்தய வீரராவார். மெர்வின் எர்னசுட்டு புனூ சட்டன் என்ற பெயராலும் இவர் அறியப்படுகிறார். 1909 ஆம் ஆண்டு சூன் மாதம் 2ஆம் தேதியன்று இவர் பிறந்தார். 1932ஆம் ஆண்டு அமெரிக்காவின் லாசு ஏஞ்சல்சு நகரத்தில் நடைபெற்ற கோடைகால ஒலிம்பிக்கு விளையாட்டுப் போட்டிகளில் 100 மீட்டர் ஓட்டப்பந்தயாத்தில் இவர் பங்கேற்று ஓடினார்.  1956ஆம் ஆண்டு திசம்பர் மாதம் 20ஆம் தேதியன்று இவர் காலமானார்.

## மேற்கோள்கள்

பகுப்பு:1909 பிறப்புகள்
பகுப்பு:1956 இறப்புகள்
பகுப்பு:இந்திய விளையாட்டு வீரர்கள்
பகுப்பு:இந்திய ஒலிம்பிக் தடகள வீரர்கள்
பகுப்பு:இந்திய ஒலிம்பிக் வீரர்கள்
மணம்பூர் ராஜன் பாபு

**மணம்பூர் ராஜன் பாபு** (*Manamboor Rajan Babu*, பிறப்பு 1948 அக்டோபர் 10) என்பவர்  கேரளத்தைச் சேர்ந்த மலையாளக் கவிஞர் ஆவார். கேரளத்திலிருந்து வெளியாகும் மிகப் பழமையான இன்லேண்ட்-லெட்டர் கடித இலக்கிய இதழான *இன்னுவின்* நிறுவனரும் ஆசிரியரும் ஆவார். இவர் பதினொரு கவிதைத் தொகுப்பு நூல்கள் உட்பட பதினான்கு புத்தகங்களின் ஆசிரியர். இவரது கவிதைகள் ஆங்கிலம், இந்தி, தமிழ் மற்றும் பிற மொழிகளில் மொழிபெயர்க்கப்பட்டுள்ளன.

மலையாள இலக்கியத் துறையில் இவரது சிறந்த பங்களிப்புகளுக்காக, 2018 ஆம் ஆண்டு, இவருக்கு ஒட்டுமொத்த பங்களிப்புகளுக்கான கேரள சாகித்ய அகாதமி விருது வழங்கப்பட்டது.

## வாழ்க்கை வரலாறு
ராஜன் பாபு 1948 ஆம் ஆண்டு அக்டோபர் 10 ஆம் நாள் திருவனந்தபுரம் மாவட்டத்தில் உள்ள மணம்பூர் என்ற சிற்றூரில் எம். சிவசங்கரன், ஜி. பார்கவி இணையருக்கு மகனாகப் பிறந்தார்.  திருவனந்தபுரத்தில் ஆசிரியராக வாழ்க்கையைத் தொடங்கிய இவர், 1976 ஆம் ஆண்டு கேரளக் காவல்துறையில் எழுத்தராக பணிபெற்று மலப்புரம் மாவட்டத்திற்கு வந்தார். ஒரு இதழில் *ஒழுக்கம்* என்ற கதையை எழுதியதற்காக ஒன்றரை ஆண்டுகள் பணியிலிருந்து விலக வேண்டியிருந்தது. அது உயர் அதிகாரிகளை விமர்சிக்கும் *கட்டுரை* என்று துறை ஒரு குறிப்பாணையை வெளியிட்டது. அது ஒரு கற்பனைக் கதை என்றும் யாரையும் விமர்சிப்பது அல்ல என்ற இவரது பதிலை நிராகரித்து பணியிலிருந்து இடைநீக்கம் செய்யப்பட்டார். குடிசார் உரிமைகள், கருத்துச் சுதந்திரம் போன்ற சனநாயக விழுமியங்களைப் பாதுகாக்கக் கோரி, பிரபல எழுத்தாளர்கள் இவருக்கு ஆதரவாகக் குரல் கொடுத்தனர். ஒன்றரை ஆண்டுகளுக்குப் பிறகு மீண்டும் பணியில் சேர்க்கப்பட்டார். பின்னர் இவர் மலப்புரம் மாவட்ட காவல் கண்காணிப்பாளர் அலுவலகத்தில் நிர்வாக உதவியாளராகப் பணியாற்றி ஓய்வு பெற்றார்.

இவர் கேரள அரசின் பண்பாட்டு வெளியீடுகள் ஆலோசனைக் குழு உறுப்பினராகவும், *சம்ஸ்காரிகா கேரளத்தின்* ஆசிரியர் குழுவிலும்  இருந்தார்.

### தனிப்பட்ட வாழ்க்கை
இவர் தன் மனைவி சுமாவுடன் மலப்புரத்தில் குடியேறி வாழ்ந்துவருகிறார்.

## தேர்ந்தெடுக்கப்பட்ட படைப்புகள்

* *சர்வீஸ் கவிதைகள்* (கவிதை தொகுப்பு) 
* *இருட்டற கவிதைகள்* (கவிதை தொகுப்பு) 
* *கனிஷம் முத்தச்சி* 
* *போலிஸ் கேம்ப் எழுத்து ஜீவிதம்* (நினைவுகள்)
* *பனந்தே பாட்டு* 
* *ஸ்வதந்த்ரியாதிந்தே சிஹ்னம்* 
* *வெருமொரு மோஷ்டவய ஞான்* 
* *நெரிந்தே நிறம்*
* *கவிதாயுதே பெட்டகம்*
* *அவல்*
* *ஜனகொடிகளுடே இ.எம்.எஸ்.*

## விருதுகளும் கௌரவங்களும்

* ஒட்டுமொத்த பங்களிப்புகளுக்கான கேரள சாகித்ய அகாடமி விருது, 2018.
* செருகாடு விருது 2005 
* மகாகவி குட்டமத்து விருது
* அபுதாபி சக்தி விருது
* இவர் அச்சு,  வடிவமைப்பிற்கான அரசு விருதை இரண்டு முறை பெற்றார் 

## மேற்கோள்கள்

பகுப்பு:திருவனந்தபுரம் மாவட்ட மக்கள்
பகுப்பு:வாழும் மக்கள்
பகுப்பு:மலையாள எழுத்தாளர்கள்
பகுப்பு:1948 பிறப்புகள்
பகுப்பு:கேரள சாகித்ய அகாடமி விருது பெற்றவர்கள்